486958 Arakotas

486958 Arakotas (Arrokoth; iš pradžių vadintas 2014 MU69) – transneptūninis objektas Koiperio juostoje. Objektas yra 36 km ilgio, sudarytas iš dviejų planetoidų (21 km ir 15 km ilgio), kurie atskirai vadinami Ultima ir Thule. Didesnis Ultima objektas pradžioje susidarė iš 8 skirtingų 5 km diametro dydžio objektų, vėliau prie susidariusio kūno prisijungė Thule.

Pro šį objektą 2019 m. sausio 1 d. praskriejo NASA kosminis zondas „New Horizons“. Tokiu būdu Arakotas tapo tolimiausiu Saulės sistemos kosminiu kūnu, kurį ištyrė kosminis aparatas.New Horizons Successfully Explores Ultima Thule

Tuo metu, kai zondas praskriejo pro šį objektą, jis buvo vadinamas Ultima Thule. Vėliau, 2019 m. lapkričio 12 d., oficialios ceremonijos metu objektas buvo pavadintas Arokoto vardu. Šis vardas duotas nuo išnykusios algokinų kalbų pošeimio pouhatanų kalbos žodžio, reiškiančio įkvėpimą stebėti žvaigždes ir dangų.New Horizons Kuiper Belt Flyby Object Officially Named 'Arrokoth'

Arakotas buvo atrastas 2014 m. birželio 26 d. JAV astronomo Marc Buie ir „New Horizons“ atradimų mokslinės komandos, naudojant Hablo kosminį teleskopą. Šis atradimas padarytas jau prasidėjus „New Horizons“ misijai.The Moment We First Saw Ultima Thule Up Close

Arakoto žvaigždinis periodas yra 298 metai, jis priskiriamas prie koiperoidų.

 Galerija 

 Šaltiniai 

Kategorija:Asteroidai